SA’ners wat glo bokke smokkel, mag nie Zambië verlaatFoto: Zawa Die ses Suid-Afrikaners wat in Zambië in hegtenis geneem is nadat hulle na bewering 12 swartwitpense uit die land na Suid-Afrika probeer smokkel het, is Donderdag op borgtog vrygelaat. Carol Mulenga, assistentskakelbeampte van die Zambiese natuurlewe-owerheid (Zawa), het aan Maroela Media gesê die ses mans is saam met hul Zimbabwiese medebeskuldigde in die Munze-landdroshof op borgtog van 30 000 kwacha (of sowat R33 900) elk vrygelaat. Hulle is egter verbied om Zambië te verlaat en moet in die land bly tot hul volgende hofverskyning op 28 Oktober. Foto: Zawa Van daar af sou hulle die bokke glo in ŉ ligte vliegtuig laai waarvan die sitplekke uitgehaal en die binnekant met dik materiaal uitgevoer is en so die diere na Suid-Afrika vervoer. Hulle is egter by die Katokota-vliegveld in Gwembe in hegtenis geneem voordat hulle die bokke in die vliegtuig kon sit. Vyf van die swartwitpense het van stres gevrek. Die mans staan tereg op verskeie aanklagte in verband met die wet op natuurlewe, die wet op burgerlike lugvaart, die wet op immigrasie en die wet op vuurwapens.